ไปอาานเจอบทความนึงบอกว่า ในชีวิตนึงไม่ควรกินยาคุมฉุกเฉินเกิน2ครั จริงรึเปล่าครับ แล้วกินบ่อยขนาดไหนถึงจะมีอันตรายมากครับ
สวัสดีค่ะ ยาคุมฉุกเฉิน มีไว้ใช้เพื่อการป้องกันการตั้งครรภ์ในกรณีฉุกเฉินจำเป็นจริงๆ เท่านั้น ได้แก่ ใช้ในผู้ที่ถูกข่มขืน หรือมีเพศสัมพันธ์โดยไม่ได้ตั้งใจและไม่ได้มีการคุมกำเนิดด้วยวิธีใดๆ อยู่ หรือมีการใช้วิธีการคุมกำเนิดอยู่ แต่เกิดความผิดพลาด ไม่ถูกต้อง เช่น ถุงยางอนามัยขาดรั่ว ลืมทานยาคุมกำเนิด 3 วันขึ้นไป ลืมไปฉีดยาคุมตามกำหนดนัด เป็นต้นโดยทั่วไปไม่แนะนำให้ใช้ยาคุมฉุกเฉินเกิน 2 ครั้งต่อเดือน เนื่องจากมีปริมาณฮอร์โมนที่สูง ซึ่งจะไปมีผลต่อการทำงานของรังไข่ ทำให้เกิดผลข้างเคียงต่างๆ ได้ เช่น มีเลือดออกกะปริดกะปรอย ประจำเดือนมาผิดปกติ รวมถึงอาจเสี่ยงต่อการตั้งครรภ์นอกมดลูกได้ และหากมีการใช้ยาคุมกำเนิดธรรมดาในคราวต่อไป อาจมีผลไปลดประสิทธิภาพของยาคุมกำเนิดลงได้ดังนั้น หากมีเหตุจำเป็นต้องใช้ สามารถที่จะใช้ยาคุมฉุกเฉินเกิน 2 ครั้งในชีวิตได้ค่ะ ไม่ได้มีผลอันตรายร้ายแรง หรือทำให้เกิดมะเร็งแต่อย่างใด รวมถึงเรื่องโอกาสการมีลูกในอนาคต ก็ไม่ได้ทำให้เกิดภาวะมีบุตรยากแต่อย่างใดค่ะ